**დანართი № 3**

**დამტკიცებულია**

**შპს „თბილისი ენერჯის“**

**გენერალური დირექტორის**

 **2024 წლის 16 იანვრის № 1-დ ბრძანებით**

**ხელშეკრულება №**

**გაზიფიცირების საინჟინრო პროექტის მომზადებისა და სამონტაჟო სამუშაოების შესახებ**

**გამანაწილებელ ქსელთან დროებითი მიერთების შემთხვევაში**

 **ქ. თბილისი \_\_\_\_\_ 20 \_\_\_\_\_ წელი**

ერთი მხრივ შპს „თბილისი ენერჯი“ (შემდგომში - „შემსრულებელი“) და მეორე მხრივ -------------------------- პ/ნ/ს.კ -------------------------- (შემდგომში - „დამკვეთი“), წარმოდგენილი ------------------------------- პ/ნ --------------------სახით, (მინდობილობა №-----, თარიღი-------------), შემდგომში ერთობლივად, „მხარეებად“, ხოლო ცალ-ცალკე – „მხარედ“ წოდებულნი, ვმოქმედებთ რა საქართველოს კანონმდებლობის შესაბამისად, ვდებთ წინამდებარე ხელშეკრულებას (შემდგომში - „ხელშეკრულება“) შემდეგზე:

1. **ხელშეკრულების საგანი**

1.1. ხელშეკრულების საგანია შემსრულებლის მიერ დამკვეთის ობიექტის (მისამართი:  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, საკადასტრო კოდი: **\_\_\_\_\_\_\_\_\_\_\_\_\_\_\_\_\_**) აღრიცხვის კვანძის მოწყობის საინჟინრო პროექტის მომზადება და სამონტაჟო სამუშაოს შესრულება, გამანაწილებელ ქსელთან დროებითი მიერთების შემთხვევაში, შესაბამისი ანაზღაურების სანაცვლოდ.

**2. მომსახურების ღირებულება და ანგარიშსწორების წესი**

2.1. მომსახურების ღირებულება შეადგენს **800** ლარს და მოიცავს საქართველოს კანონმდებლობით გათვალისწინებულ ყველა გადასახადს.

2.2.დამკვეთის მიერ მომსახურების ღირებულების გადახდა ხორციელდება ხელშეკრულების ძალაში შესვლიდან არაუგვიანეს 2 (ორი) სამუშაო დღის განმავლობაში, უნაღდო ანგარიშსწორების ფორმით, ხელშეკრულების მე-11 მუხლში მითითებული საბანკო რეკვიზიტებზე თანხის ჩარიცხვის გზით (გადახდის ოპერაციის დანიშნულებაში ხელშეკრულების რეკვიზიტების მითითებით).

**3. მხარეთა ძირითადი ვალდებულებები და უფლებები**

3.1. შემსრულებელი ვალდებულია:

3.1.1მომსახურება განახორციელოს საქართველოს კანონმდებლობის მოთხოვნათა დაცვით, ხელშეკრულებით გათვალისწინებულ ვადაში;

3.1.2 აცნობოს დამკვეთს ნებართვების/თანხმობების მოპოვების და წინასაპროექტო სამუშაოების ჩატარების აუცილებლობის შესახებ, ასევე ნებართვის მომპოვებელი მხარის შესახებ ინფორმაცია;

3.1.3.შეასრულოს ამ ხელშეკრულებით მასზე დაკისრებული სხვა ვალდებულებები.

3.2. შემსრულებელი უფლებამოსილია:

3.2.1. მომსახურების გაწევისპროცესში, დამკვეთთან შეუთანხმებლად, ჩართოს მესამე პირი (ქვეკონტრაქტორი), იმის გათვალისწინებით, რომ შემსრულებელი პასუხს აგებს ქვეკონტრაქტორთა ქმედებებზე, როგორც საკუთარზე;

3.2.2. მოითხოვოს დამკვეთისაგან ხელშეკრულებით გათვალისწინებული ვალდებულებების შესრულება.

3.3. დამკვეთი ვალდებულია:

3.3.1. გადაიხადoს მომსახურების ღირებულება ხელშეკრულების მე-2 მუხლის შესაბამისად;

3.3.2. შემსრულებლის მიერ წინასაპროექტო სამუშაოების ჩატარების აუცილებლობის დადგენის შემთხვევაში, მოთხოვნიდან არაუგვიანეს 2 სამუშაო დღის ვადაში, გადაიხადოს მოცემული სამუშაოების საფასური, თუ კანონმდებლობის შესაბამისად, აღნიშნულის უზრუნველყოფა არ წარმოადგენს შემსრულებლის ვალდებულებას;

3.3.3. მიაწოდოს შემსრულებელს გაზიფიცირების საინჟინრო პროექტის მოსამზადებლად აუცილებელი დოკუმენტები (ტერიტორიის გენ. გეგმა მიწისქვეშა კომუნიკაციების მითითებით, იმ სართულ(ებ)ის გეგმა, სადაც ხორციელდება ბუნებრივი გაზის ხელსაწყოების მონტაჟი და სხვა);

3.3.4. მოიპოვოს და გადასცეს შემსრულებელს პროექტირებასთან/სამონტაჟო სამუშაოების წარმოებასთან დაკავშირებული ნებართვა/თანხმობა/მშენებლობის შეტყობინებაზე გადაწყვეტილება, თუ აღნიშნულის მოპოვება კანონმდებლობის შესაბამისად არ წარმოადგენს მხოლოდ შემსრულებლის ვალდებულებას;

3.3.5. უზრუნველყოს შემსრულებლის მიერ სამუშაოების დაუბრკოლებლად წარმოებისათვის საჭირო პირობების შექმნა.

3.4. დამკვეთი უფლებამოსილია:

3.4.1. ნებისმიერ დროს შეამოწმოს შემსრულებლის მიერ ნაკისრი ვალდებულებების შესრულების მდგომარეობა;

3.4.2. მოითხოვოს ხელშეკრულებით გათვალისწინებული ვალდებულების შესრულება.

**4. მომსახურების გაწევის ვადა**

4.1. შემსრულებელმა უნდა უზრუნველყოს მომსახურების გაწევა დამკვეთის მიერ ანგარიშსწორების განხორციელებისა და შემსრულებლისათვის გაზიფიცირების საინჟინრო პროექტის მოსამზადებლად და სამუშაოების შესასრულებლად აუცილებელი დოკუმენტების (ტერიტორიის გენ.გეგმა მიწისქვეშა კომუნიკაციების მითითებით, იმ სართულ(ებ)ის გეგმა, სადაც ხორციელდება ბუნებრივი გაზის ხელსაწყოების მონტაჟი, თანხმობ(ებ)ი/ნებართვ(ებ)ი/მშენებლობის შეტყობინებაზე გადაწყვეტილება, მესამე პირ(ებ)ის თანხმობა ან/და კანონმდებლობით გათვალისწინებული სამშენებლო ნებართვა და სხვა) წარდგენის თარიღიდან **60** (სამოცი) სამუშაო დღის განმავლობაში.

4.2. თუ საჭირო თანხმობ(ებ)ის/ნებართვ(ებ)ის/მშენებლობის შეტყობინებაზე გადაწყვეტილების შემსრულებლისათვის წარდგენის და წინასაპროექტო სამუშაოების ჩატარების აუცილებლობა დადგენილ იქნა პროექტირების ან სამუშაოების წარმოების პროცესში, ამ მუხლის 4.1 პუნქტით გათვალისწინებული შესრულების ვადა შეჩერდება და მისი დინება განახლდება დამკვეთის მხრიდან შესაბამისი თანხმობ(ებ)ის/ნებართვ(ებ)ის/მშენებლობის შეტყობინებაზე გადაწყვეტილების შემსრულებლისათვის გადაცემის ან წინასაპროექტო სამუშაოების ჩატარებისთანავე, თუ კანონმდებლობით სხვა რამ არ არის განსაზღვრული.

4.3. წინასაპროექტო და პროექტირების სამუშაოების შესრულების ვადა ჩერდება დამკვეთის მიერ გასატარებელი სხვა ღონისძიებების (ობიექტის დაშვების უზრუნველყოფა და სხვა) ვადით, რის თაობაზეც შემსრულებელი დამკვეთს განუსაზღვრავს გონივრულ ვადას ხარვეზის აღმოსაფხვრელად.

4.4. სამონტაჟო სამუშაოს შესრულების ვადა ჩერდება პროექტის შესაბამისად დამკვეთის მიერ გასატარებელი სხვა ღონისძიებების (უსაფრთხოებასთან დაკავშირებული ღონისძიებების, ასევე, სამუშაოების ნაწილის დამკვეთის მიერ შესრულების და სხვა) ვადით, რის თაობაზეც შემსრულებელი დამკვეთს განუსაზღვრავს გონივრულ ვადას ხარვეზის აღმოსაფხვრელად.

 4.5. სამონტაჟო სამუშოების შესრულების ვადა შესაძლებელია ასევე შეჩერდეს ისეთი ობიექტური გარემობებიდან გამომდინარე, რაც გამოწვეულია ტექნიკური და უსფრთხოებასთან დაკავშირებული პირობების, ბუნებრივი გაზით მომარაგების მასშტაბური შეწყვეტის, ბუნებრივი გაზის წნევის დასაშვები ნორმებიდან გადახრისა და სხვა მნიშვნელოვანი ფაქტორებიდან გამომდინარე.

 4.6. სამუშაოს ვადის შეჩერების (მიზეზის მითითებით) და გაგრძელების შესახებ მოკლე ტექსტური შეტყობინების სახით ეცნობება დამკვეთს. ამასთან, დამკვეთი ვალდებულია წერილობით მიმართოს შემსრულებელს და აცნობოს მისი მხრიდან გასატარებელი ღონისძიებების შესრულების, ასევე, ნებისმიერი გარემოების შესახებ, რომელიც გავლენას ახდენს/შესაძლებელია მოახდინოს შემსრულებლის მიერ ვალდებულების შესრულებაზე (მათ შორის ვადის დინების შეჩერებაზე) და საჭიროების შესაბამისად, წარუდგინოს სათანადო დოკუმენტაცია (ნებართვა/თანხმობა/გადაწყვეტილება და სხვა).

4.7. წინასაპროექტო, პროექტირების ან სამონტაჟო სამუშაოების შესრულების ვადა ასევე ჩერდება ფორს-მაჟორული და სხვა ობიექტური გარემოებების (რომელიც შეუძლებელს ხდის სამუშაოთა წარმოებას) არსებობის შემთხვევაში.

4.8. მოცულობისა და სირთულის გათვალისწინებით, საპროექტო სამუშაოების ვადა შეიძლება გაიზარდოს, რის შესახებაც, კონკრეტული ვადის მითითებით დამატებით ეცნობება დამკვეთს.

4.9. თუ ხელშეკრულების შესრულების პროცესში მხარეები წააწყდებიან რაიმე ხელის შემშლელ გარემოებებს, რომელთა გამო ფერხდება ხელშეკრულების პირობების შესრულება, ამ მხარემ დაუყოვნებლივ უნდა გაუგზავნოს მეორე მხარეს წერილობითი შეტყობინება შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორე მხარეს მის მიერ მიღებული გადაწყვეტილება აღნიშნულ გარემოებებთან დაკავშირებით.

1. **მომსახურების მიღება-ჩაბარების წესი**

5.1.მომსახურება გაწეულად ჩაითვლება მშენებლობით დამთავრებული ობიექტების ექსპლუატაციაში მიღება ჩაბარების აქტის შედგენის თარიღიდან.

5.2. მხარეები თანხმდებიან, რომ თუ დამკვეთი, მისთვის მშენებლობით დამთავრებული ობიექტების ექსპლუატაციაში მიღება ჩაბარების აქტის შედგენის შესახებ ინფორმაციის მიწოდებიდან 5 (ხუთი) სამუშაო დღის ვადაში არ დააფიქსირებს პრეტენზიას, მომსახურება ჩაითვლება ჯეროვნად გაწეულად.

**6. მხარეთა პასუხისმგებლობა და დავის გადაწყვეტის წესი**

6.1. ხელშეკრულებით ნაკისრი ვალდებულებების შეუსრულებლობის/არასათანადოდ შესრულების შედეგად მიყენებული ზიანისათვის მხარეები პასუხს აგებენ საქართველოს კანონმდებლობის შესაბამისად.

 6.2. თუ დამკვეთი არ შეასრულებს ან არასათანადოდ შეასრულებს სამონტაჟო სამუშაოს ტექნიკური პირობის ან/და საინჟინრო პროექტის მოთხოვნებს, მაშინ შემსრულებელი თავისუფლდება პასუხისმგებლობისაგან ნაკისრი ვალდებულებების არაჯეროვნად შესრულებისათვის.

6.3. მხარეები მიიღებენ ყველა შესაძლო ზომას, რათა ხელშეკრულებიდან გამომდინარე ნებისმიერი სადავო საკითხი გადაწყვიტონ მოლაპარაკების გზით. თუ ასეთი მოლაპარაკების დაწყებიდან 7 (შვიდი) კალენდარული დღის განმავლობაში მხარეთა შორის შეთანხმება ვერ იქნება მიღწეული, მაშინ ნებისმიერ მათგანს უფლება აქვს დავის გადასაწყვეტად მიმართოს საქართველოს საერთო სასამართლოს.

**7.ფორს–მაჟორი**

7.1. მხარეები თავისუფლდებიან პასუხისმგებლობისაგან ხელშეკრულებით ნაკისრი ვალდებულებების შეუსრულებლობის/არასათანადოდ შესრულების გამო, თუ აღნიშნული გამოწვეულია დაუძლეველი ძალის (შემდგომში - „ფორს–მაჟორული გარემოებები“) მოქმედებით (სტიქიური უბედურება, საომარი მოქმედება, სახელმწიფოს უფლებამოსილი ორგანოს გადაწყვეტილება და სხვა), რამაც შეუძლებელი გახადა ხელშეკრულების შესრულება.

7.2. ფორს–მაჟორული გარემოებების დადგომის ან შეწყვეტის შემთხვევაში შესაბამისი მხარე ვალდებულია დაუყოვნებლივ აცნობოს ამის შესახებ მეორე მხარეს.

7.3. ფორს–მაჟორული გარემოებების გამო ხელშეკრულების მოქმედების შეჩერება ან შეწყვეტა არ ათავისუფლებს მხარეებს იმ ვალდებულებების შესრულებისაგან, რომლებიც წარმოიშვა ფორს–მაჟორული გარემოებების დადგომამდე.

**8. ხელშეკრულების მოქმედების ვადა და შეწყვეტა**

8.1. ხელშეკრულება ძალაში შედის ხელშეკრულების ხელმოწერის თარიღიდან და მოქმედებს მხარეთა მიერ ხელშეკრულებით ნაკისრი ვალდებულებების სრულად და ჯეროვნად შესრულებამდე.

8.2. ხელშეკრულება შეიძლება ვადაზე ადრე შეწყდეს:

8.2.1 მხარეთა ურთიერთშეთანხმებით;

8.2.2 ერთ-ერთი მხარის ინიციატივით, ხელშეკრულების მე-4 მუხლის 4.4 პუნქტით გათვალისწინებული გარემოებების 1 (ერთი) თვეზე მეტი დროით გაგრძელების შემთხვევაში;

8.2.3 ერთ-ერთი მხარის ინიციატივით, მეორე მხარის მიერ სახელშეკრულებო ვალდებულებების შეუსრულებლობის/არასათანადოდ შესრულების შემთხვევაში;

8.2.4 . დამკვეთის მიერ ხელშეკრულების მე-2 მუხლის 2.2. პუნქტით ან/და მე-3 მუხლის 3.3. პუნქტის 3.3.2 ქვეპუნქტით გათვალისწინებულ ვადაში მომსახურების ღირებულების გადაუხდელობის შემთხვევაში, ავტომატურად;

8.2.5 შემსრულებლის მიერ ცალმხრივად, მე-4 მუხლის 4.3. პუნქტით გათვალისწინებული ვადის უშედეგოდ გასვლის შემდეგ.

8.2.6. საქართველოს კანონმდებლობით გათვალისწინებული სხვა საფუძვლით.

8.3. ამ მუხლის 8.2 პუნქტის 8.2.2, 8.2.3 და 8.2.5 ქვეპუნქტებით გათვალისწინებულ შემთხვევაში, ხელშეკრულების მოშლის ინიციატორმა მეორე მხარეს უნდა გაუგზავნოს წინასწარი წერილობითი შეტყობინება ხელშეკრულების შეწყვეტის სავარაუდო თარიღამდე არანაკლებ 5 (ხუთი) კალენდარული დღით ადრე.

8.4. თუ ხელშეკრულება ვადაზე ადრე შეწყდება შემსრულებლის ინიციატივით, დამკვეთის მიერ სახელშეკრულებო ვალდებულებების შეუსრულებლობის/არასათანადოდ შესრულების გამო, ან დამკვეთის მოთხოვნით, თუ ეს მოთხოვნა განპირობებული არ არის შემსრულებლის მიერ ნაკისრი ვალდებულებების დარღვევით, მაშინ დამკვეთი ვალდებულია სრულად აუნაზღაუროს შემსრულებელს ხელშეკრულების შეწყვეტამდე გაწეული ხარჯები და ხელშეკრულების მოშლით მიყენებული ზიანი.

8.5 ხელშეკრულების პირობებში ცვლილებების შეტანა და ახალი პირობებით მისი გაფორმება, იწვევს ძველი პერიოდის ხელშეკრულების ავტომატურ შეწყვეტას.

**9. განსაკუთრებული პირობა**

9.1.თუ ხელშეკერულება წყდება დამკვეთის მიერ მე-3 მუხლის 3.3. პუნქტის 3.3.2 ქვეპუნქტით განსაზღვული სამუშაოების ღირებულების აუნაზღაურებლობის გამო, ხელშეკრულების შეწყვეტიდან არაუგვიანეს ერთი თვისა დამკვეთს დაუბრუნდება მე-2 მუხლის 2.2 პუნქტის შესაბამისად გადახდილი მომსახურების ღირებულება, ხელშეკრულების მე-8 მუხლის 8.4 პუნქტის საფუძველზე წარმოშობილი მოთხოვნების გაქვითვის გათვალისწინებით.

9.2. შემსრულებლის მიერ მომზადებული გაზიფიცირების საინჟინრო პროექტის მოქმედების ვადად განისაზღვრება 6 (ექვსი) თვე და ამ ვადის გასვლის შემდეგ ითვლება ძალადაკარგულად.

9.3 დამკვეთი ადასტურებს, რომ შემსრულებელმა მას დეტალურად გააცნო საქართველოს კანონმდებლობით გათვალისწინებული გამანაწილებელ ქსელზე მიერთების პროცედურა, მათ შორის, გაზიფიცირების საპროექტო, სამშენებლო და სამონტაჟო სამუშაოების შესრულების ვადები და თანმიმდევრობა, აგრეთვე დამკვეთისა და შემსრულებლის ძირითადი ვალდებულებები და უფლებები.

**10. დასკვნითი დებულებები**

10.1. წინამდებარე ხელშეკრულებაზე ხელმოწერით დამკვეთი აცხადებს თანხმობას იმის თაობაზე, რომ ხელშეკრულების საფუძველზე შპს ,,თბილისი ენერჯის“ მიერ განხორციელებული სამონტაჟო-სამშენებლო სამუშაოების შედეგად არსებული/მოწყობილი ხაზობრივი ნაგებობები დამკვეთის კუთვნილ/მფლობელობაში არსებულ დაცულ ტერიტორიამდე (წითელ ხაზამდე) წარმოადგენს შპს „თბილისი ენერჯის“ საკუთრებას და მას ყოველგვარი შეზღუდვის გარეშე ენიჭება უფლებამოსილება განახორციელოს ყველა საჭირო მოქმედება სსიპ საჯარო რეესტრის ეროვნულ სააგენტოში აღნიშნული ხაზობრივი ნაგებობის რეგისტრაციისა და შემდგომ საქართველოს კანონმდებლობის მოთხოვნათა შესაბამისად მისი ექსპლუატაციის და გამართული ფუნქციონირებისათვის.

10.2. ხელშეკრულებაში ცვლილებ(ებ)ის/დამატებ(ებ)ის შეტანა შესაძლებელია მხარეთა შორის დამატებითი წერილობითი შეთანხმების გაფორმების გზით.

10.3. ხელშეკრულებასთან დაკავშირებული ნებისმიერი ოფიციალური შეტყობინება, დოკუმენტი ან სხვა სახის მიმოწერა ითვლება სათანადოდ გაფორმებულად, თუ იგი შესრულებულია წერილობითი ფორმით და გაგზავნილია ხელშეკრულების მე-11 მუხლში მითითებულ შესაბამის მისამართზე.

10.4. ხელშეკრულებით მოუწესრიგებელი საკითხები რეგულირდება საქართველოს კანონმდებლობის,

შესაბამისად.

10.5. ხელშეკრულება შედგენილია თანაბარი იურიდიული ძალის მქონე 2 (ორი) იდენტური ეგზემპლარის სახით, თითოეული მხარისათვის.

**11. მხარეთა იურიდიული რეკვიზიტები და ხელმოწერები**

|  |  |  |  |
| --- | --- | --- | --- |
| **შემსრულებელი:****შპს „თბილისი ენერჯი“**მისამართი: ქ. თბილისი, მიცკევიჩის ქ. №18ას/კ 205129617,საბანკო რეკვიზიტები: სს „საქართველოს ბანკი“ბ/კ BAGAGE22,ანგარიშის № GE81BG0000000173317400ელ.ფოსტა: info@te.geტელ:2 40 40 04 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**შპს „თბილისი ენერჯი“** |

|  |
| --- |
| **დამკვეთი:** ------------------------------------- მისამართი: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ პ.ნ/ს.კ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ საბანკო რეკვიზიტები:ანგარიშის № -----------------------ელ.ფოსტა:ტელ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |

 |